Ο **Χάρης Ρώμας** (**Χαράλαμπος Ρασσιάς**, Πειραιάς, 23 Μαρτίου 1960) είναι Έλληνας κωμικός, ηθοποιός, σεναριογράφος, σκηνοθέτης και στιχουργός. Είναι γνωστός και δημοφιλής για τις τηλεοπτικές σειρές *Οι Μεν Και Οι Δεν*, *Κωνσταντίνου και Ελένης* και *Το καφέ της Χαράς* που γνώρισαν τεράστια διαχρονική επιτυχία και συνεχίζουν να προβάλλονται ακόμα και σήμερα σε επανάληψη, δεκαετίες μετά την αρχική προβολή τους. Έχει μπει στο βιβλίο για τα Παγκόσμια Ρεκόρ Γκίνες, για την τηλεοπτική σειρά *Κωνσταντίνου και Ελένης*, ως σειρά με τις περισσότερες επαναλήψεις.

Βιογραφία
---------

Γεννήθηκε ως Χαράλαμπος Ρασσιάς τον Μάρτιο του 1960 στον Πειραιά. Έζησε εκεί μέχρι την ηλικία των 6 ετών, όπου μετακόμισε οικογενειακώς στην Αθήνα. 

Αποφοίτησε από τη σχολή Μωραΐτη και κατόπιν εισήχθη στην Ιατρική Σχολή του Εθνικού και Καποδιστριακού Πανεπιστημίου Αθηνών, από την οποία και αποφοίτησε, λαμβάνοντας πτυχίο Ιατρικής το 1992.

Σε ηλικία 25 ετών παντρεύτηκε μία συμφοιτήτριά του και ο γάμος τους διήρκεσε 2 χρόνια. Αντί για γιατρός, επέλεξε να γίνει ηθοποιός και σπούδασε υποκριτική τέχνη αρχικά στη Δραματική Σχολή Κατσέλη και στην Ανωτέρα Δραματική Σχολή του Θεάτρου Τέχνης «Κάρολος Κουν». H απόφαση αυτή δεν άρεσε στους γονείς του και ιδίως στον πατέρα του, ο οποίος σταμάτησε να του μιλάει και του απαγόρευσε να εμφανιστεί στο θέατρο με το επίθετό του (Ρασσιάς). Έτσι, ο Χάρης Ρώμας έγινε γνωστός με το επώνυμο της μητέρας του (Ρώμα). Με τον πατέρα του συμφιλιώθηκε λίγο πριν τον θάνατό του.

Από το 1991 και έπειτα, διαμένει μόνιμα στο Χαλάνδρι.

#### Πολιτική

Στις αυτοδιοικητικές εκλογές του 2019 ήταν υποψήφιος περιφερειακός σύμβουλος Αττικής στον Κεντρικό Τομέα Αθηνών με την παράταξη «Νέα Αρχή για την Αττική» του Γιώργου Πατούλη, με την οποία και εξελέγη, λαμβάνοντας 7.837 σταυρούς προτίμησης.

Αρχικά ορίστηκε από τον Περιφερειάρχη Αττικής Γιώργο Πατούλη, ως εντεταλμένος σύμβουλος θεατρικών, πολιτιστικών και μουσικών εκδηλώσεων, κατόπιν ως Τομεάρχης Πολιτισμού και στη συνέχεια ως Αντιπεριφερειάρχης Πολιτισμού και Αθλητισμού. Είναι εγγεγραμμένος ως ανεξάρτητος, όμως είναι προσκείμενος στη Νέα Δημοκρατία. 

Είχε κατέλθει ως ανεξάρτητος υποψήφιος δήμαρχος Χαλανδρίου στις αυτοδιοικητικές εκλογές του 2023 όπου κατέλαβε την τρίτη θέση και ποσοστό 14,91%. Είναι επικεφαλής της δημοτικής παράταξης «*Χαλάνδρι στο Φως*.

Καριέρα
-------

Το 1983, παράλληλα ως φοιτητής της Ιατρικής Σχολής Αθηνών, πραγματοποίησε επιτυχημένη ακρόαση στον Μάνο Χατζηδάκι και έπαιξε σε πρωταγωνιστικό ρόλο. Κατόπιν προσελήφθηκε στο Εθνικό Θέατρο. Ως ηθοποιός στο θέατρο πρωταγωνίστησε σε πολλά είδη στην Ελλάδα και το εξωτερικό, μεταξύ άλλων στο Αρχαίο θέατρο Επιδαύρου, το Ηρώδειο θέατρο και στο Κάρνεγκι Χολ της Νέας Υόρκης.

Είναι σεναριογράφος και πρωταγωνιστής σε σημαντικές τηλεοπτικές επιτυχίες της Ελληνικής τηλεόρασης, όπως το *Μάμα Μία* (1991), *Οι Μεν και οι Δεν* (1993–1996), *Ο κακός βεζύρης* (1997–1998), *Κωνσταντίνου και Ελένης* (1998–2000), *Λίφτινγκ* (2001–2002), *το καφέ της Χαράς* (2003–2006, 2019–2021), *Δεληγιάννειον Παρθεναγωγείον* (2007–2008) και *Doctor Ρούλης* (2009). Παράλληλα έχει πρωταγωνιστήσει σε θεατρικές παραστάσεις στην Ελλάδα και στο εξωτερικό, στον Ελληνικό κινηματογράφο, καθώς επίσης είναι και στιχουργός σε soundtracks.

Παραπομπές
----------

1. ↑  «Χάρης Ρώμας: «Το "Κωνσταντίνου και Ελένης" μπήκε στο βιβλίο Guinness»». *Pronews.gr*. 7 Μαρτίου 2022. Ανακτήθηκε στις 17 Μαΐου 2023.
2. ↑  «Kαι επίσημα στα ρεκόρ Guinness το «Κωσταντίνου και Ελένης»!». *showbiz.cyprustimes.com*. 1 Οκτωβρίου 2021. Ανακτήθηκε στις 17 Μαΐου 2023.
3. ↑  Αλεξοπούλου, Φαίη (11 Μαΐου 2022). «Χάρης Ρώμας: Οι σπουδές στην Ιατρική, οι λέξεις που δεν χρησιμοποιεί, ο φόβος του θανάτου και η σημασία της συντροφικότητας στη ζωή του». *Koolnews.gr*. Ανακτήθηκε στις 12 Φεβρουαρίου 2023.
4. ↑  «Χάρης Ρώμας: «Όταν βγήκε η φήμη ότι έχω AIDS βίωσα τον κανιβαλισμό»». *ProtoThema*. 22 Νοεμβρίου 2013. Ανακτήθηκε στις 12 Φεβρουαρίου 2023.
5. ↑  Χάρης Ρώμας: Ο γάμος στα 25 και η δυσάρεστη συνάντηση με την πρώην σύζυγο του!
6. ↑  «Χάρης Ρώμας». Αρχειοθετήθηκε από το πρωτότυπο στις 10 Μαρτίου 2016. Ανακτήθηκε στις 1 Απριλίου 2016.
7. ↑  «Χάρης Ρώμας: «Μου απαγόρευσε ο πατέρας μου να χρησιμοποιώ το όνομά του»!». Αρχειοθετήθηκε από το πρωτότυπο στις 17 Νοεμβρίου 2017. Ανακτήθηκε στις 1 Απριλίου 2016.
8. ↑  «Ο Χάρης Ρώμας για την εκδήλωση στο Χαλάνδρι για Χαλανδραίους καλλιτέχνες». *Thessi.Gr*. Ανακτήθηκε στις 26 Μαΐου 2023.
9. ↑  «Περιφερειακή Ενότητα Κεντρικού Τομέα Αθηνών | Περιφερειακές εκλογές – Μάιος 2019». *ekloges.ypes.gr*. Αρχειοθετήθηκε από το πρωτότυπο στις 13 Ιουλίου 2019. Ανακτήθηκε στις 21 Σεπτεμβρίου 2019.
10. ↑  «Περιφέρεια Αττικής - Περιφερειακό Συμβούλιο». *www.patt.gov.gr*. Ανακτήθηκε στις 21 Σεπτεμβρίου 2019.
11. ↑  «Περιφέρεια Αττικής - Εντεταλμένοι Σύμβουλοι». *www.patt.gov.gr*. Αρχειοθετήθηκε από το πρωτότυπο στις 12 Σεπτεμβρίου 2019. Ανακτήθηκε στις 21 Σεπτεμβρίου 2019.
12. ↑  wg8-alexios (1 Μαρτίου 2022). «Βιογραφικό Αντιπεριφερειάρχη Πολιτισμού και Αθλητισμού». *Περιφέρεια Αττικής*. Ανακτήθηκε στις 28 Οκτωβρίου 2022.
13. ↑  «Τρίτος και... καταϊδρωμένος ο ηθοποιός Χάρης Ρώμας στον δήμο Χαλανδρίου».
14. ↑  «Δημοτικοί Σύμβουλοι». *Δήμος Χαλανδρίου*. Ανακτήθηκε στις 1 Απριλίου 2024.
15. ↑  «Χάρης Ρώμας». *Χαλάνδρι στο Φως*. Ανακτήθηκε στις 2 Οκτωβρίου 2023.
16. ↑  Γρόλλιου, Ματίνα (16 Φεβρουαρίου 2019). «Χάρης Ρώμας: 5 σειρές του που ξεχώρισαν | Τηλεόραση». *MAXMAG | Πολιτισμός, Τέχνες, Διασκέδαση, Ομορφιά*. Ανακτήθηκε στις 7 Οκτωβρίου 2023.
17. ↑  «stixoi.info: Χάρης Ρώμας (Στιχουργός)». *stixoi.info*. Ανακτήθηκε στις 7 Οκτωβρίου 2023.
18. ↑  «Special Edition: Ο Χάρης Ρώμας μεταξύ θεάτρου, τηλεόρασης και πολιτικής». *HuffPost Greece*. 29 Νοεμβρίου 2018. Ανακτήθηκε στις 7 Οκτωβρίου 2023.

Εξωτερικοί σύνδεσμοι
--------------------

* Χάρης Ρώμας στο imdb
* Χάρης Ρώμας: Συνέντευξη με τον ηθοποιό για την πολιτική, το «Καφέ της Χαράς», την τηλεοπτική του καριέρα, την τέχνη και τις θεατρικές παραστάσεις.| Athens Voice

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 398158790627938851631
* **ΕΒΕ**: 264620
* **BiblioNet**: **66649**
* MusicBrainz: 7d488ae0-cfa0-4011-bb6d-0109eb342a1d

 |

 |